﻿raologiske Literatur et mindre Antal Meddelelser, der har 

 større Betydning for Snyltettuernes Naturhistorie ved enten 

 at udrede deres anatomiske Forhold til Værterne eller ved 

 at indeholde Beskrivelser af Larverne. Disse literære Bi- 

 drag vil blive omtalte forud for hver Gruppe. 



Det var fra først af min Hensigt at indskrænke mig 

 til en undersøgelse af det biologiske og anatomiske Forhold 

 imellem Vært og Snylter og ikke indlade mig paa Beskri- 

 velser af Larverne. Da disse imidlertid alle hidtil er ube- 

 skrevne, viste det sig nødvendigt at inddrage ogsaa Lar- 

 verne i Undersøgelsen, hvilket ogsaa af andre Grunde var 

 ønskeligt, da der af det store Antal Fluer, der snylter hos 

 Leddyr — som ovenfor anført — kun er kendt den hele 

 Udviklingsrække af en enkelt Art. 



Jeg har imidlertid her ikke villet tage Standpunkt til 

 enkelte mere almindelige Spørgsmaal vedrørende Muscide- 

 larvernes Morphologi, f. Ex. Mundkrogenes og Sanseorga- 

 nernes Homologier med andre Insekters Kindbakker og Fø- 

 lere. Saadanne Spørgsmaal bør efter min Mening løses 

 ved komparativ undersøgelse af et langt større Antal Former, 

 end der har staaet til min Raadighed, ligesom de orthor- 

 raphe Dipterers Larver maa drages ind i Undersøgelsen. 



Derimod er ved Undersøgelsen af Larverne indvundet 

 en Bekræftelse af Leuckart's Inddeling af Muscidelar- 

 vernes Udvikling i tre Stadier, og det er forsøgt for disse 

 at opstille fælles Karakterer, der sandsynligvis vil vise sig 

 gyldige ogsaa for andre Muscidelarver. 



Ved Undersøgelsen af de anatomiske Forhold imellem 

 Vært og Parasit har jeg indenfor hver Gruppe fremstillet 

 den Art, hvoraf jeg havde størst og bedst konserveret 

 Materiale, udførligst som en Slags Type, saaledes indenfor 

 Larvesnylterne Plychomijia selecta Meig. og indenfor Imago- 

 snylterne Viviania cinerea Fall. Bemærkningerne om de 

 andre Arters Forhold til Værterne angaar derfor kun saa- 

 danne Træk, hvori de viser Afvigelse fra de udførligere be- 

 handlede Arter. 



1* 



